Εθνοσυνέλευση (Μπουρκίνα Φάσο)

Η μονοθάλαμη Εθοσυνέλευση (γαλλικά: Assemblée nationale) είναι το νομοθετικό σώμα της Μπουρκίνα Φάσο. Το 1995, έγινε η κάτω βουλή ενός διθάλαμου κοινοβουλίου, αλλά η άνω βουλή (Βουλή των Αντιπροσώπων) καταργήθηκε το 2002. Η άνω βουλή επρόκειτο να αποκατασταθεί με την ονομασία "Γερουσία" σύμφωνα με τις συνταγματικές τροποποιήσεις του Ιουνίου του 2012. Η αναθεώρηση αυτή δεν εφαρμόστηκε ποτέ λόγω μιας παρατεταμένης και άλυτης πολιτικής αντιπαράθεσης σχετικά με την ίδρυση της Γερουσίας, γεγονός που άφησε ουσιαστικά τη χώρα με μονοθάλαμο νομοθετικό σώμα από τη συνταγματική κρίση του Οκτωβρίου του 2014.

Στις 30 Οκτωβρίου 2014 στο πλαίσιο της εξέγερσης του 2014 στην Μπουρκίνα Φάσο, διαδηλωτές εισέβαλαν στο κτίριο του κοινοβουλίου και του έβαλαν φωτιά, εξοργισμένοι από την απόφαση της βουλής να τροποποιήσει το Σύνταγμα της Μπουρκίνα Φάσο ώστε να καταργήσει τους περιορισμούς θητειών, κάτι που θα επέτρεπε στον πρόεδρο Μπλεζ Κομπαορέ να παραμείνει στην εξουσία για ακόμη μία πενταετή θητεία.

Στις 24 Ιανουαρίου 2022, κατά τη διάρκεια του πραξικοπήματος του Ιανουαρίου 2022 στην Μπουρκίνα Φάσο, ο πρόεδρος Καμπορέ συνελήφθη και καθαιρέθηκε από τον στρατό. Μετά την ανακοίνωση, ο στρατός δήλωσε ότι το κοινοβούλιο και η κυβέρνηση είχαν διαλυθεί. Αντικαταστάθηκαν από μεταβατική νομοθετική συνέλευση που ορκίστηκε στις 22 Μαρτίου 2022. Διαλύθηκε επίσης στις 30 Σεπτεμβρίου μετά από πραξικόπημα του Σεπτεμβρίου 2022 στη Μπουρκίνα Φάσο κατά του προσωρινού προέδρου Πολ-Ανρί Νταμιμπά. Νέα νομοθετική συνέλευση ορκίστηκε στις 11 Νοεμβρίου.

 Εκλογή της Εθνοσυνέλευσης 
Η Μπουρκίνα Φάσο χωρίζεται σε 45 εκλογικές περιφέρειες εντός των 13 περιοχών της. Κάθε επαρχία εκλέγει από δύο έως εννέα εκπροσώπους, και οι εκπρόσωποι αυτοί είναι μέλη πολιτικών κομμάτων. Υπάρχουν 111 μέλη της Εθνικής Συνέλευσης που εκλέγονται για να εκπροσωπούν επαρχίες, και 16 που εκλέγονται σε εθνικό επίπεδο, σύνολο 127.

Στην Μπουρκίνα Φάσο, η Εθνοσυνέλευση εκλέγεται με αναλογικό εκλογικό σύστημα. Η αναλογική εκπροσώπηση στη Μπουρκίνα Φάσο σημαίνει ότι κάθε ψηφοφόρος σημειώνει ένα κόμμα στο ψηφοδέλτιο, και μετά την καταμέτρηση των ψήφων, τα κόμματα με τα περισσότερα ποσοστά εκλέγονται στη Συνέλευση. Κάθε εκλογική επαρχία έχει ένα απλό εκλογικό ποσοστό. Αυτό προκύπτει από το σύνολο των έγκυρων ψήφων διαιρούμενο με τον αριθμό των διαθέσιμων εδρών. Αν ένα κόμμα κερδίσει μία έδρα μέσω του εκλογικού ποσοστού, συνήθως με το ήμισυ των ψήφων, τότε οι υπόλοιπες ψήφοι μεταφέρονται σε μια κατηγορία "υπολοίπων", οι οποίες συγκρίνονται με τις άλλες συγκεντρωμένες ψήφους. Για παράδειγμα, στην επαρχία Μπουλκιέμντε, το MPP έλαβε 29.445 ψήφους, δηλαδή το 35,1% του συνόλου. Η Μπουλκιέμντε εκλέγει τέσσερις εκπροσώπους, οπότε το εκλογικό ποσοστό είναι 21.002 ψήφοι (84.007÷4). Αυτό σημαίνει ότι το MPP θα λάβει μία έδρα από το εκλογικό ποσοστό. Οι υπόλοιπες ψήφοι μεταφέρονται σε άλλη κατηγορία, και συγκρίνονται με τα υπόλοιπα κόμματα. Αυτές οι υπόλοιπες ψήφοι (8.443) δίνουν στο MPP άλλη μία έδρα, επειδή είναι οι δεύτερες υψηλότερες (CDP=16.968, UPC=8.099). Έτσι, με 35,1% των ψήφων, το MPP κέρδισε 50% των εδρών μέσω του συστήματος εκλογικού ποσοστού.

Οι εκλογές στην Μπουρκίνα Φάσο διεξάγονται υπό την ευθύνη εκπαιδευτικών, οι οποίοι δεν επιτρέπεται να είναι μέλη πολιτικού κόμματος. Το ψηφοδέλτιο περιλαμβάνει το όνομα, το ακρωνύμιο ή το σύμβολο του κόμματος και έναν χώρο για την επιλογή του ψηφοφόρου. Τα ψηφοδέλτια τοποθετούνται σε φακέλους, και κατόπιν σε εκλογικές κάλπες. Ο επικεφαλής των εκλογικών υπαλλήλων διασφαλίζει ότι η σφραγίδα δεν έχει παραβιαστεί πριν από την καταμέτρηση των ψήφων. Οι εκπαιδευτικοί που εκπαιδεύονται ως εκλογικοί υπάλληλοι λειτουργούν και ως καταμετρητές ψήφων. Άκυρα ψηφοδέλτια θεωρούνται εκείνα χωρίς σημάδι, με περισσότερα από ένα σημάδια ή όσα δεν βρίσκονται σε φάκελο. Τα ψηφοδέλτια στέλνονται στο επίπεδο περιφέρειας, όπου προσδιορίζεται ο νικητής για κάθε έδρα, βάσει του αριθμού των ψήφων. Οι εκλογικές περιφέρειες αντιστοιχούν σε μία έδρα ανά 100.000 κατοίκους, οπότε η πρωτεύουσα, Ουαγκαντούγκου, έχει εννέα έδρες.

Πρόεδροι των νομοθετικών σωμάτων της Μπουρκίνα Φάσο

 Πρόεδροι του Γενικού Συμβουλίου

ΌνομαΑνέλαβε καθήκονταΑποχώρησεΖορζ Κονσέιγκα19481948Κριστόφ Καλενζάγκα19491949Πιερ Μπερνάρ19501950Γκιγιόμ Ουεντραογκό19501951Τιμπό Μπ. Ουεντραογκό19511952

 Πρόεδροι της Εδαφικής Συνέλευσης 
ΌνομαΑνέλαβε καθήκονταΑποχώρησεΖοζέφ Ουεντραογκό19521954Ματίας Σοργκό19541957Γιαλγκαντό ΟυεντραογκόΑπρίλιος 1957Ιούλιος 1957Ναζί ΜπονίΔεκέμβριος 1957Φεβρουάριος 1958Λοράν Μπανταόγκο19581958

 Πρόεδροι της Συντακτικής Συνέλευσης

Όνομαbr>Ανέλαβε καθήκονταΑποχώρησεΜπενιόν-Νταμιέν Κονέ19581960

 Πρόεδροι της Εθνοσυνέλευσης της Άνω Βόλτα και της Μπουρκίνα Φάσο

ΌνομαΑνέλαβε καθήκονταΑποχώρησεΠρώτη Δημοκρατία (1960–1966)Μπενιόν-Νταμιέν Κονέ19603 Ιανουαρίου 1966Ο Αντιστράτηγος Ουιντπάνγκα Σαμαντουλουγκού ήταν πρόεδρος συμβουλευτικής επιτροπής 41 μελών μετά το στρατιωτικό πραξικόπημα του 1966.Δεύτερη Δημοκρατία (1970–1977)Ζοζέφ Ουεντραογκό19708 Φεβρουαρίου 1974Τρίτη Δημοκρατία (1977–1980)Ζεράρ Κανγκό Ουεντραογκό9 Ιουνίου 197825 Νοεμβρίου 1980Τέταρτη Δημοκρατία (1991–2014)Μπονγκνεσάν Αρσέν Γιε17 Ιουνίου 199217 Ιουνίου 1997Μελεγκέ Μορίς Τραορέ17 Ιουνίου 199714 Ιουνίου 2002Ρος Μαρκ Κριστιάν Καμπορέ14 Ιουνίου 200228 Δεκεμβρίου 2012Σουνγκαλό Ουαταρά28 Δεκεμβρίου 201230 Οκτωβρίου 2014κενή30 Οκτωβρίου 201427 Νοεμβρίου 2014Εθνικό Μεταβατικό Συμβούλιο (2014–2015)Σερίφ Σι27 Νοεμβρίου 201430 Δεκεμβρίου 2015Ημιπροεδρική Δημοκρατία (2015–2022)Σαλίφ Ντιαλό30 Δεκεμβρίου 201519 Αυγούστου 2017(Απεβίωσε εν ενεργείαNadoun Coulibaly, "Burkina : Salif Diallo, le président de l’Assemblée nationale, est décédé", Jeune Afrique, 19 Αυγούστου 2017 {{|fr}}.)Μπενεουεντέ Στανισλάς Σανκάρα (ασκών χρέη)19 Αυγούστου 20178 Σεπτεμβρίου 2017Αλασάν Μπαλά Σακαντέ8 Σεπτεμβρίου 201724 Ιανουαρίου 2022 (καθαιρέθηκε)Νομοθετική Συνέλευση (2022–σήμερα)Αμπουμπακάρ Τογκουγενί22 Μαρτίου 202211 Νοεμβρίου 2022Ουσμάν Μπουγκουμά11 Νοεμβρίου 2022Σημερινός
Σημειώσεις

Μπουρκινα Φασο